જોકે, તેને પૂછપરછ બાદ જવા દીધી હતી અને ગૌરવ દાલમિયા નાટ્યાત્મક રીતે પોલીસ સમક્ષ હાજર થયો હતો. એની હજુ પોલીસે ધરપકડ કરી નથી. એની પાછળના કારણો પોલીસ ફરિયાદીની વિગતો અને સાંયોગિક પુરાવાઓમાં વ્યક્ત થતો વિરોધાભાસ કારણભૂત છે. પોલીસ તમામ પાસાંને આવરી લઇ તપાસ કરવા માગે છે જેથી જઘન્ય કૃત્યમાં કોઇ આરોપી પુરાવાના અભાવે છટકી શકે નહીં. બીજી તરફ, પીડિતાના આરોપોથી સમગ્ર કેસમાં નવો વળાંક આવ્યો છે તેથી હવે ગૃહ વિભાગે જ સમગ્ર તપાસ પર સીધી નજર રાખવાનું નક્કી કર્યું છે. સમગ્ર કેસમાં એક જ સપ્તાહમાં દૂધનું દૂધ, પાણીનું પાણી કરી દેવાની તજવીજ હાથ ધરવામાં આવી છે.